Mutual Funds
రూ.32వేల కోట్లు ఎల్‌ఐసి మ్యూచువల్‌ఫండ్‌ లక్ష్యం
ముంబయి,జూలై 9: ఎల్‌ఐసి మ్యూచువల్‌ఫండ్‌ నిర్వహణ ఆస్తులు 32 వేల కోట్లకు పెరిగాయి. గత ఏడాది మార్చినాటికి 25 వేల కోట్లు ఉన్న నిర్వహణ ఆస్తులు ఈ మొదటి త్రైమాసికంలో కొంత మంద గమనం ఉన్నప్పటికీ వృద్ధిని నమోదుచేసాయి. సాంప్రదాయ బీమా మార్కెట్లలో ఫండ్‌ మార్కెట్‌కు మంచి ఆదరణ ఉండటంతో 32శాతం వృద్ధిని సాధించిందని అంచనా. మొత్తం టాప్‌ 15 నగరాల నుంచి మరికొన్ని ప్రాంతాలకు విస్తరించే యోచనతో ఉంది. మొత్తం వార్షిక సగటు 12శాతం వృద్ధితో ఉంది. ప్రస్తుత ఆర్థికసంవత్సరంలో 20వేల కోట్లుగా ఉందని సంస్థ చెపుతోంది. కంపెనీపరం గా ఫండ్‌ మార్కెట్‌లో 17వ సంస్థగా నిలిచింది. 1.17శాతం మార్కెట్‌ వాటాతో ఉంది. 2017 ఆర్థికసంవతంలో త్రైమాసిక సగటు నిర్వహణ ఆస్తులు 21,450 కోట్లుఉండగా తొలిత్రైమాసికం లో గత ఏడాది 22 వేల కోట్లు నిర్వహణ ఆస్తు లకు పెంచుకోగలిగింది. మ్యూచువల్‌ఫండ్‌ రం గం వృద్ధి 32శాతంగా ఉంటే గత ఆర్ధిక సంవత్స రంలో 64శాతం నమోదుచేసినట్లు కంపెనీ ఛీఫ్‌ ఎగ్జిక్యూఇవ్‌రాజ్‌కుమార్‌ వెల్లడించారు
ప్రస్తుత ఆర్థిక సంవత్సరంలో 20-25శాతం వృద్ధి ఉం టుందని అంచనావేసారు. నిర్వహణ ఆస్తులు 32 శాతం పెరుగుతాయని, కనీసం రూ.32వేల కోట్లకు పెరిగే అవకాశం ఉందని ఆయన అన్నారు. ఎక్కువగా మహారాష్ట్ర, గుజరాత్‌, గోవాల నుంచే ఎక్కువ వ్యాపారం అందుతోంది. 5.7శాతం ఎన్‌సిఆర్‌, బెంగాల్‌ నుంచి అందుతుంటే ఇతర రాస్ట్రాలు ఒకటి శాతం కంటే తక్కువగానే వస్తోంది. సిస్టమేటిక్‌ ఇన్వెస్ట్‌మెంట్‌ ప్లాన్‌ (సిప్‌)కింద ఫండ్‌ హౌస్‌ కేవలం టాప్‌ 15 నగరాలపైనే ఎక్కువ దృష్టిపెట్టింది. మొత్తం ఫండ్‌రంగం బిజినెస్‌ కేవలం 15 నగరాలనుంచే అందు తోంది.
అదేరీతిలో ఎల్‌ఐసి ఎంఎఫ్‌ సాధిస్తోంది. ఫండ్‌ ఖాతాలు 3.37 లక్షలకు పెరుగుతాయని ఆయన అన్నారు. ఈ ఏడాది చివరినాటికి 3.6 లక్షలకు పెంచేలక్ష్యంతోఉన్నామని, 67వేల ఖాతాలు 18 కోట్ల వర కూ సిప్‌లు నిర్వహిస్తున్నట్లు వివరించారు. సిప్‌ కింద లక్ష ఖాతాలకు పెంచి 30కోట్లకు వృద్ధిని సాధిం చాలని నిర్ణయించారు. కంపెనీ కొత్తగా వివిధ సెగ్మెంట్లలో కొత్త ప్లాన్‌లను విడుదలకు సన్నాహాలు చేస్తోంది.